section_heading: Grčka reprezentacija
paragraph_text: Zisis je kao član grčke juniorske reprezentacije osvojio zlatnu medalju na Svjetskom U-20 prvenstvu u Litvi, a on je proglašen za najkorisnijeg igrača prvenstva. 3. rujna 2001. debitirao je za grčku seniorsku reprezentaciju na Mediteranskim igrama u Tunisu. Ondje je pomogao reprezentaciji osvojiti srebrnu medallju. Kao član reprezentacije osvojio je zlatnu medalju na Europskom prvenstvu u Srbiji i Crnoj Gori 2005., srebrnu medalju na Svjetskom prvenstvu u Japanu 2006., te brončanu na Europskom prvenstvu u Poljskoj 2009.